དོན་ཚན་སོ་ལྔ་བ།བགྲོད་ལམ་ཞིག་གསོ་ལས་བཟོ་ལས་ཁུངས་ཀྱིས་བགྲོད་ལམ་སྟེང་ལམ་ཞིག་གསོ་བྱེད་སྐབས།གཏན་ཁེལ་ལྟར་ཚད་ལྡན་གྱི་བདེ་འཇགས་རྟགས་མཚན་དང་།བདེ་འཇགས་འགོག་སྲུང་གི་སྒྲིག་ཆས་འཛུགས་དགོས།བགྲོད་ལམ་ཞིག་གསོ་ལས་བཟོ་བྱེད་པའི་འཕྲུལ་ཆས་དང་སྒུལ་སྐྱོད་རླངས་འཁོར་ལ་ཉེན་ཟོན་གློག་སྒྲོན་འཛུགས་དགོས་ལ།མངོན་གསལ་གྱི་རྟགས་མཚན་རི་མོའང་འབྲི་དགོས།ལས་ཀ་བྱེད་པའི་དུས་སུ་ཉེན་ཟོན་གློག་སྒྲོན་དང་ཉེན་ཁའི་བརྡ་གཏོང་གི་འོད་འཚེར་གློག་སྒྲོན་ཡང་འགེར་དགོས།འགྲིམ་འགྲུལ་ཆད་མེད་པའི་བགྲོད་ལམ་དུ་ལས་ཀ་སྒྲུབ་དུས།སྤྱི་བདེ་ལས་ཁུངས་འགྲིམ་འགྲུལ་དོ་དམ་སྡེ་ཁག་གིས་འགྲིམ་འགྲུལ་ལྟ་ཞིབ་བརྟག་དཔྱད་ལ་ཤུགས་སྣོན་གཏོང་དགོས།འགྲིམ་འགྲུལ་ལ་བཀག་འགོག་ཐེབས་པའི་སྐབས།དུས་ཐོག་ཏུ་ཁག་བགོ་དང་།ཁ་འགྲེམ་པར་བྱས་ནས་འགྲིམ་འགྲུལ་སྒྲིག་ལམ་སྲུང་སྐྱོབ་བྱ་དགོས།